હું પણ એજ કહું છું કે સંપૂર્ણ સમજીશું તો અટકી જઈશું.બીજું ભારતમાં ધર્મકારણ રાજકારણ ઉપર હાવી છે.ભારતની પ્રગતિ અટકી તો કહેવાતા ધર્મોએ આપેલી ખોટી માન્યતાઓ ને કારણે.માટે ભારતની પ્રગતિ અટકી તેનું કારણ ધર્મકારણ છે.અહીં તો રાજકારણીઓ જ ધાર્મિકો છે.જ્યાં જ્યાં ધર્માંધતા છે ત્યાં ત્યાં પ્રગતિ અટકી જ છે.યુરોપ પણ ધર્માંધ જ હતું.પણ ચર્ચની ચુંગાલમાંથી છૂટ્યું તો પ્રગતિ થઇ.ચીનમાં ધર્મ એ પોઈજન છે તેવું કહેવાયા પછી જ પ્રગતિ થઇ છે.દેશનો વડોપ્રધાન કોણ બનશે તેતો ભારતમાં પહેલેથી જ કહેવાઈ ચૂક્યું હોય છે મોટાભાગે તો.કોઈ વિશિષ્ટ પરિસ્થતિમાં ખબર નથી હોતી,બાકી તો બધા પક્ષો જીતશે તો કોને વડાપ્રધાન બનાવશે તેવું અગાઉથી કહી દેતા જ હોય છે.આપણે આધુનિક વિચારસરણી સગવડ પુરતી ધરાવતા છીએ.આપણને સગવડો ગમે છે માટે પશ્ચિમે શોધેલું બધું જ વાપરીએ છીએ.સાથે ગાળો પણ દઈએ છીએ.આપણા તમામ ધર્મગુરુઓ ભૌતિકવાદને ભરપેટે ગાળો દેતા દેતા મોબાઈલ પર વાતો કરતા હોય છે અને મોંઘીદાટ ગાડીઓમાં ફરતા હોય છે.મોરારીબાપુ એસી હોલમાં અને ધોતિયું પહેરી વિમાનમાં કથા કરતા હોય છે,અને ભૌતિકવાદને વખોડતા હોય છે.દંભની પરાકાષ્ઠાછે આ બધું.હું,ધવલભાઈ,અશોકભાઈ,દીપકભાઈ,જુગલભાઈ અરે ભારતનાં તમામ લોકો સવારના બ્રશ,ટુથપેસ્ટ,લાઈટ,બલ્બ,બસ,ટ્રેઈન,કાર,સ્કુટર,ફેન,એસી થી માંડીને લગભગ તમામ વસ્તુઓ પશ્ચિમે શોધેલી વાપરીએ છીએ.અંગ્રેજોએ ભલે એમના સ્વાર્થ માટે તો સ્વાર્થ માટે પણ એમની થોપેલી શિક્ષણ પદ્ધતિએ ભણ્યા છીએ કે નહિ?અરે કોઈના ઘરનું પાણી પીધું હોય તો નાત બહાર મુકાઈ જતો માણસ.મુસલમાન બાદશાહની ચુંગાલમાંથી કોઈ બીજી નાતની છોકરીને બચાવી લેવા મારી પોતાની છે તેવું કહેનારા બ્રાહ્મણને ખૂદ બ્રાહ્મણોએ નાત બહાર કરી દીધેલો અને આજે એ બ્રાહ્મણો તરગાળા તરીકે ઓળખાય છે.જનોઈ સુદ્ધા પહેરે છે.અંગ્રેજો ના આવ્યા હોત તો બીજો કોઈ આવત.કોઈ ભારતનો જ ગાંધી જેવો માણસ સુધારા કરત કે ક્રાંતિ કરત.પરિવર્તનના નિયમે કશું તો થાત જ.પણ એ ગોકળ ગાય જેવી પ્રગતિનો શું અર્થ?પુષ્પક વિમાનની ટેકનોલોજી હતી તો બનાવવું હતું ને ભાઈ કોણે રોક્યા હતા?મિસાઈલ હતા,અગ્ન્યાસ્ત્ર હતા તો મુસલમાનોના હાથે હાર્યા કેમ?તીર કામઠાં હતા ભાઈ એના છેડે ગાભા બાંધી અગ્ન્યાસ્ત્ર બનાવતા ભાઈ.બધી ફિક્સન વાતો આજે યુરોપ અમેરિકાએ સાચી પાડી.દારુગોળો પણ મુસલમાનો લાવ્યા.એમાંજ આપણે હાર્યા હતા.ધર્મકારણ જ ભારતની પ્રગતિને આડે અવરોધ હતું આજે પણ છે અને કાલે પણ હશે.રાજકારણ અહીં સાવ નમાલું છે.રાજકારણ જેવું છે કશું અહીં?